कांग्रेस पार्टी ने अपने आधिकारिक टि्वटर हैंडल से तस्वीर के साथ पोस्ट किया है, ‘‘#महालया पर सभी को शुभकामनाएं। आपका जीवन समृद्धि और प्रसन्नता से भर जाए।’’ केन्द्रीय वाणिज्य एवं उद्योग मंत्री सुरेश प्रभु ने ट्वीट किया है, ‘‘#महालया के अवसर पर सभी को मेरी ओर से शुभकामनाएं। मां दुर्गा सभी को समृद्धि और अच्छा स्वास्थ्य दें। शुभो महालया।’’ केन्द्रीय खाद्य प्रसंस्करण उद्योग मंत्री और अकाली दल की नेता हरसिमरत कौर ने ट्वीट किया है, ‘‘#महालया के शुभ अवसर पर सभी को हार्दिक शुभकामनाएं। देवी सभी को प्रसन्नता और समृद्धि दें। #शुभोमहालया।’’ वीरेन्द्र सहवाग ने ट्वीट किया है, ‘‘#महालया आंतरिक शुभेक्षा। या देवी सर्वभूतेषु शक्ति रूपेण संस्थिताए नमस्तसैय, नमस्तसैय, नमस्तसैय, नमो नम:।’’ अभिनेत्री बिपाशा बासु ने भी शुभो महालया के अवसर पर इंस्टाग्राम और टि्वटर पर मां दुर्गा की तस्वीर पोस्ट करके सभी को दुर्गा पूजा की शुभकामनाएं दी है।